Downloaded from YTS.MX
Official YIFY movies site: YTS.MX
Førsteplass og olympisk mester…
OL I MONTREAL I 1976
…Bruce Jenner!
Det er over.
Jeg har alltid hatt disse problemene i meg,
men uten dem tror jeg ikke jeg ville ha oppnådd det jeg gjorde.
Jeg var så gjennomsnittlig.
Jeg var under gjennomsnittet.
Jeg var dyslektiker
og hadde identitetsproblemer.
Men så, i femteklasse,
sa treneren "løp rundt stolene" og tok tiden på ungene.
Jeg hadde skolens raskeste tid.
Da endret livet mitt seg for alltid.
Hadde jeg vært en gjennomsnittlig, flink student uten identitetsproblemer,
hadde jeg ikke trengt idrett.
Men jeg trengte den…
…fordi jeg var annerledes.
Ingen visste det, men i sjelen var jeg annerledes.
Så jeg laget en Bruce-figur.
Bruce var et godt menneske.
Bruce gjorde mye med livet sitt, og jeg er stolt av det han oppnådde.
Faktisk vil jeg gjerne hedre ham.
Men vet dere hva?
Caitlyn bodde alltid dypt inni meg.
EN ORIGINAL-DOKUMENTARSERIE FRA NETFLIX
MALIBU I CALIFORNIA
Hei, jente! Kom hit!
Hva er det du gjør? Hva? Jeg vet det.
Dette er et søtt bilde vi har brukt.
Vi er på Hawaii, og jeg løfter Kendall og Kylie
og holder dem sånn opp i luften.
De syntes det var herlig.
Dette er interessant.
Jeg har Guinness-rekorden
som den som raskest har nådd én million følgere på Twitter.
Det tok fire timer og tre minutter.
Vet du hvem jeg slo?
Barack Obama gjorde det på 5,4 eller noe sånt.
Jeg slo ham med én time.
Og her har jeg rammet inn "gratulerer med farsdagen".
Telefonen min ringer. Den er i det andre rommet.
Det er mamma.
-Du blir filmet nå. -Jeg trenger ikke å bli filmet.
Jeg vet det. Ikke vær redd.
Jeg ringer om ikke så lenge.
-Elsker deg. -Deg òg.
Ha det.
Det var mamma.
Moren min er 92 og fortsatt lynskarp.
Hun har vært en god støtte for meg opp gjennom årene.
En god støtte fordi jeg mistet faren min før jeg startet overgangsprosessen.
Jeg har alltid beklaget at pappa ikke kjente historien min.
Jeg hadde et godt forhold til min far.
Vi var nære på grunn av idretten. Han elsket Bruce, gutten sin.
Han fikk aldri vite hele historien min.
Da jeg var ti, elleve,
snek jeg meg inn i mammas skap
og hvis foreldrene mine var borte, kledde jeg meg ut, prøvde ting
og tok på meg leppestift.
Jeg var livredd for å bli tatt, men det ble jeg ikke.
Det var så tabu.
Jeg lurte alltid på om jeg gjorde det for å få et kick.
"Er det spenningen? Liker jeg bare å ta risikoer?"
Så jeg har alltid måttet takle å være forvirret.
Men da idretten kom,
ble det den lille arenaen hvor jeg kunne unnslippe.
Det stedet der jeg kunne skinne.
Når det gjaldt idrett, likte han basketball.
Etter basketball begynte han med baneløp.
Da det tok slutt, begynte han med vannski.
Så han var veldig konkurranselysten.
Siden jeg var dyslektisk og ikke trodde på meg selv intellektuelt,
tenkte jeg ikke på å gå på college.
Men Graceland College, den lille skolen i Lamoni i Iowa,
ga meg en avtale om å spille fotball, og der traff jeg Chrystie.
Jeg møtte Bruce første skoledag.
Denne personen som jeg aldri hadde møtt, kom løpende bort til meg
og spurte: "Blir du med på kino på fredag kveld?"
Jeg sa ok. Så løp han av gårde.
Han var morsom, og han visste ikke hvor kjekk han var.
Han var bare en vanlig gutt.
Jeg husker at vi snakket om turn…
…og han sa at han elsket turn.
Så slo han stiften og tok noen baklengs saltoer bortover plenen og forsvant.
Det var så overraskende og imponerende,
og jeg skjønte at han kunne gjøre hva som helst.
Hva som helst.
2. januar 1969.
Jeg spilte linebacker og skulle blokkere et direktekast.
Jeg kom meg gjennom. Løp av gårde.
Jeg gjorde meg klar til å hoppe,
men en forsvarsspiller traff meg rett i kneet.
Pang. Rev det opp.
Jeg tenkte jeg var ferdig med idrett. "Jeg tror ikke kneet mitt klarer det."
Jeg husker at jeg så ham gå rundt med et gipset ben,
og han bare satt og sturet.
Gretten. Det var en fryktelig tid for ham da han ble skadet.
Jeg visste ikke hva jeg skulle gjøre, om kneet mitt ville bli bra.
Jeg trodde ikke jeg ville klare meg, og fremtiden var usikker.
Men LD Weldon, friidrettstreneren,
tok tak i ham og sa: "Jeg tror du vil gjøre det bedre i tikamp."
Resten er historie.
Jeg var imponert over Bruce fordi han hørte på deg,
og han ønsket å gjøre sitt beste.
Jeg ante ikke hva jeg bega meg inn på,
men i det andre året deltok jeg i min første tikamp.
JENNER SER FREMOVER
Det ene løpet endret alt. Ett løp.
Jeg husker jeg gikk mot startstreken, og adrenalinet slo inn.
Pang!
Pulsen min gikk fra 80 til 180, sånn.
Jeg tenkte:
"Hvis det finnes en øvelse med mitt navn, er det denne."
Den fascinerte meg. Historien bak den fascinerte meg.
Vinneren av den første tikampen i 1912 var Jim Thorpe.
Kongen av Sverige sa til Jim: "Du er verdens beste idrettsutøver."
De gir deg den tittelen.
Fra da av ble det min besettelse.
GRACELANDS JENNER VINNER TIKAMP
Det året knuste jeg tikamprekorden på Graceland.
I avgangsåret mitt i 1972 kom jeg med på laget til OL.
Jeg var ingen. Jeg burde ikke ha blitt tatt ut, men det ble jeg.
MÜNCHEN I 1972
Det var mitt livs mest spennende idrettsopplevelse.
Tikamp har ti øvelser.
Det er fem øvelser første dag og fem den andre.
Øvelsene strider mot hverandre.
I kulestøt kan du være stor og sterk og støte lenger,
men neste øvelse er høydehopp. Du kommer ikke opp.
Hvor er balansen?
Ikke bare fysisk, men mentalt.
Konkurransen er så intens.
Ingenting slår tikamp.
Jeg hadde ikke en sjanse.
Jeg kom på tiendeplass.
Men så skjedde det noe svært viktig.
Jeg ville bli der for å se på seremonien.
Jeg hadde ikke sett en olympisk medaljeseremoni med egne øyne.
Jeg sto på siden og så denne fyren, Nikolai Avilov fra Sovjetunionen.
Jeg var så imponert over det mennesket. Han hadde nettopp vunnet tikamp.
Jeg så ham motta medaljen.
Jeg sa til meg selv:
"Akkurat.
Det der er det jeg vil."
Etter at han kom hjem, snakket Bruce mye om Avilov.
Bruce snakket om Avilov som en gud.
Avilov var en begavet utøver.
Og han hadde stor innvirkning på livet mitt.
Han hadde gode evner.
Han hadde talent. Selvsagt jobbet han hardt.
Og mentalt var han ekstremt sterk. Han hadde alt.
Han var fra Sovjetunionen midt i den kalde krigen.
Sovjetunionen hadde idrettsleirer for ungdommer
der de trente og jobbet, og de gikk på idrettsskoler.
De dyrket frem disse flotte utøverne.
Det var Avilov.
Og jeg tenkte alltid at de aldri ville ha valgt meg til ett av de lagene.
Det var krig inni meg. "Er du virkelig trans? Er du homofil?"
Jeg visste ingenting om det, så man holder kjeft.
Men jeg tenkte: "Hva om jeg tar hvert minutt
av de neste fire årene av livet mitt og ser hvor god jeg kan bli i noe?"
En mulighet til å vise hva jeg er god for, min maskulinitet,
og bevise for verden at jeg er et verdig menneske.
Hvis jeg kan vinne et olympisk gull, beviser jeg at problemene ikke eksisterer.
Jeg forsto aldri hvorfor det var så viktig.
Men jeg visste at han slet med den misnøyen med seg selv.
Vi giftet oss, og jeg sa til ham
at jeg kunne støtte ham og hjelpe ham til å delta på de stevnene.
Vi kunne gjøre det.
Jeg ble overført til San Jose, og vi flyttet våren -73.
Jeg fant en leilighet ved siden av San Jose City College.
Den lå på baksiden og hadde utsikt over banen.
"Det må bli denne", sa jeg.
Vil du løpe en tur, Berth? Kom igjen.
Vi sees om en time, Bruce.
Livet mitt mellom 1972 og 1976 var veldig enkelt.
Jeg sto opp og trente.
Chrystie og jeg bodde i en ettroms og tenkte vi ville ha en hund.
Jeg så i avisen at det var ti valper, og hun var den ene som var utenfor.
Bertha ble min beste venn. Hun var med på treningene.
Jeg gravde et hull så hun kom seg under gjerdet.
Kom igjen, Berth!
Jeg trente seks til åtte timer om dagen, hver dag, 365 dager i året.
Bare få det gjort.
Jeg hadde ingen trener. Jeg måtte trene alene, så det var bare oss.
Bruce, 15,1, ikke verst! Neste gang blir det bedre.
Dette var på 70-tallet.
Du kunne ikke tjene penger på idrett. Det siste året med amatørutøvere.
Jeg jobbet deltid som forsikringsagent, og Chrystie var flyvertinne.
Sammen klarte vi å få endene til å møtes.
Og i helgene konkurrerte jeg på stevner over hele verden.
Om kvelden drømte jeg om OL. Jeg drømte om teknikken.
Jeg måtte få mest mulig ut av meg selv.
Bruce Jenner er på venstre side. Dette er ikke en bra øvelse for ham.
Jeg var ingen god sprinter, så 100 meter var alltid en utfordring.
…men fortsetter å presse for å få den tiden.
Jeg var frustrert
fordi jeg måtte bli bedre.
Han var en utrolig idrettsutøver,
men det virket som om han alltid slet med hekkene.
Kom igjen, Bruce!
Bruce trengte virkelig noen å trene med.
Dette bildet er fra City College, og der er Bruce, bak…
Det var da vi trente.
Vi var ganske muskuløse på den tiden.
Bruce henger på armen min.
Jeg hadde lest en artikkel om at Bruce Jenner hadde vunnet et stevne,
og her var bildet av den flotte fyren som løp,
og jeg tenkte: "Ja, jeg drar til San Jose."
Jeg kommer inn på YMCA, og der er Bruce. Han trener vekter.
Han kommer bort til meg og sier: "Hei, jeg vil trene til tikamp."
Og jeg sa: "Ok. Bli med."
Vi begynte å løpe sammen på banen.
Vi begynte å løfte vekter sammen.
Det vanskeligste er å få vekten oppå deg. Legg dem på knærne, og len deg tilbake.
Spark med det ene benet, så det andre. Ett bak deg…
Mens vi trente snakket han om Nikolai Avilov.
Bruce sa alltid: "Dette er fyren jeg må slå for å vinne."
Han ville ta verdensrekorden.
Så vi trente rykk og støt.
Dette er ikke bare å løfte vekter. Det er en idrett.
Vi kom opp i mer enn 136 kg.
Selv etter vektene gikk vi ut og løp igjen.
Han snakket om å løpe den 1500 meteren og ta Avilov på slutten.
Det virket som om han ble raskere og sterkere for hver dag.
Han begynte å få fart og vinne konkurranser.
Der er Bruce Jenner nå, han har en enorm fart. Der kommer han.
Og det er et godt hopp.
Du hører gryntet.
Jeg følte meg mentalt svakere enn alle andre.
Det ble min styrke.
Jeg var mye mer dedikert og intens.
Jeg fikk ikke beskjed om å gjøre dette.
Det var meg. Jeg ville være bedre enn alle andre.
Jeg ville trene hardere enn alle andre, for jeg trengte det i livet mitt.
Året før OL begynte folk å gjenkjenne Bruce.
Bruce Jenner fra California vil sette
ny personlig rekord i de olympiske leker i Montreal.
De visste at han var en favoritt i konkurransen mot Avilov.
Da kom presset.
Neste år blir stort.
-Det kan du trygt si. -Tar vi den?
Jeg er sikker på at Freddy og jeg vil være der.
Jeg ser de tre beste nå. Fred, jeg og Avilov.
-Hva med OL neste år? -Det er elleve måneder til.
Jeg har en god sjanse til å vinne, kanskje bedre enn de fleste.
Jeg håper vi står der oppe.
Den eneste måten jeg kan konkurrere og vinne på, er å satse alt.
Nå tenker jeg bare på OL. Jeg skal ofre alt.
JENNER ØNSKER SEG GULL
På 1500 meter. Jenner løper for tittelen.
Jenner.
Nå blir Jenner utfordret.
Det hjelper Jenner, for det sørger for at de syv sekundene er der.
Jenner kjemper desperat.
Han liker ikke å tape for noen, spesielt ikke for Tito fra Argentina.
Her kommer de. Forbi…
Men dette er en uvirkelig opplevelse for meg,
så jeg kunne ikke vært mer glad og spent.
Hva betyr det for deg
at barna dine ser faren sin vinne et stort mesterskap?
Det er spesielt å ha dem her. Heldigvis vant jeg.
Tusen takk for det, og for en flott mester.
Her blir det aldri…
Bra for ham.
Å se Tiger vinne…
Jeg forstår hvor mye arbeid det krever.
Alle må overvinne hindringer i livet. Alle har ting de må takle.
Og de siste elleve årene har han vært gjennom mye.
Fysisk, emosjonelt, skandaler, alt mulig.
Forlegenhet. Men han overvant det.
Det jeg angrer på,
er at barna mine, mine nærmeste nå, ikke var der da jeg konkurrerte.
Mine damer og herrer i Plattsburgh-området,
la meg si at det er et stort privilegium og en stor ære
å være her i Plattsburgh.
La meg gratulere dere alle
med å ha blitt tatt ut på USAs OL-lag i 1976.
Og på vegne av alle amerikanere: Lykke til, og Gud velsigne dere!
PLATTSBURG HILSER LAGET TIL OL I 1976
VELKOMMEN TIL USAs OLYMPISKE DELEGASJON
-Bruce, kan du signere dette bildet? -Ja.
Jeg er her de neste dagene, så dere kan få så mange dere vil.
-Den der. Greit. -Takk!
Du er så snill!
Hva med den? Her. Går det bra? Bra nok.
-Én til! -Takk!
-Du er her, kompis. -Er jeg her?
De satte oss i biler og kjørte oss til Montreal.
Noe av det som motiverte meg,
var at jeg aldri skulle gjøre dette igjen etter OL.
Jeg hadde ofret for mye for å være der.
Seier, tap, uavgjort. Uansett hva det ble, var det slutt.
Da jeg kom til Montreal, var jeg nervøs.
Jeg var anspent. Vi var 70 stykker. Familien min var der.
Foreldrene hans, så klart. Søskenbarn, venner.
Idrettsutøverne får billetter,
så Bruce og Chrystie spurte om jeg ville ha en.
Ja, for pokker! Jeg skulle til Montreal.
Signerte bilder av Bruce Jenner her!
Chrystie og jeg snakket og ble enige om
at Bertha burde bli med. Hun var med på treningene.
Hun burde få bli med til OL.
De olympiske leker er verdens største hendelse.
Over 200 land samles for det gode
og fremhever det beste ved menneskeheten.
Jeg så hvor svært det var,
pompen og prakten, OLs historie, fargene, landet.
Det er større enn noe du har gjort i livet.
Fra Montreal, de 21. olympiske leker, en eksklusiv presentasjon av ABC Sports.
I dag begynner alt på det nye olympiske stadionet.
Neste uke starter dekningen av tikamp.
Tikamp er den mest krevende øvelsen i olympisk friidrett.
Ti øvelser på kun to dager som ender med en tøff 1500 meter.
Vinneren blir vanligvis hyllet som verdens beste utøver.
Det sies at det til slutt vil stå mellom Bruce Jenner fra USA
og Nikolai Avilov fra Sovjetunionen.
Det vanskeligste er at tikamp kommer på slutten av lekene.
Du kommer til det lurvelevenet,
men så går det nesten to uker etter åpningsseremonien
før din øvelse endelig begynner.
Jeg ville ikke snakke med noen. Jeg ville være i fred.
Bruce Jenner, posisjon tre.
Dick Schaap har to utøvere fra hvert lag med seg
i studioene til CFCF i Montreal. God morgen, Dick.
God morgen. Jeg håper det ikke er like tidlig der som her.
Vi har fire deltagere fra USA.
-Bruce, din øvelse starter torsdag. -Det er tre dager igjen.
Arbeidet er gjort. I går var min siste treningsøkt.
Nå er det tre dager med hvile.
Jeg skal slappe av og forberede meg mentalt til konkurransen.
Det var det. Takk.
Jeg trente ikke for å komme på TV. Jeg trente ikke for få betalt.
Jeg trente ræva av meg åtte timer om dagen
for å stå i den samme arenaen som karene som hadde gått før meg.
Jeg ville ha tittelen verdens beste utøver.
TIKAMP DAG 1
…friidrettskonkurransene i de 21. olympiske lekene.
Så snart jeg kom inn på stadionet,
så jeg bort på Avilov på den andre siden av banen.
Verdensrekorden til Avilov er 8453 poeng.
Øvelsene starter klokken ti og fortsetter hele dagen,
og den første øvelsen er 100 meter sprint.
Det er skummelt. Du har investert så mye tid, energi
og arbeid i noe sånt, men får kun ett forsøk.
-Heia, Bruce! -Heia!
Kom igjen, Bruce!
Han kom under elleve!
Det var vanskelig å stoppe. Kanskje jeg gjorde det bra.
Til slutt, da tiden min kom opp på tavlen, viste den 10,94.
Det var mitt livs raskeste 100 meter. Og jeg tenkte "jøss"!
Ti nittifire. Jenner har 819 poeng, så han er…
Den andre øvelsen i tikamp er lengdehopp.
Her forventer vi at Avilov og Kratschmer vil utmerke seg,
og stillingen…
Avilov er en svært god lengdehopper, så jeg kan ikke tape for mye til ham.
Nå skal vi se Bruce Jenner i lengdehopp.
Bruce Jenner. Dette er ikke en av hans sterke øvelser.
Hans personlige rekord er 7,21, og det er et godt hopp av Bruce Jenner!
Veldig bra hopp av Jenner!
-Det er vel et godt hopp. -Det ser bra ut.
-7,05! -7,05! Hva var målet hans, sa du?
-7,21, men… -Ja!
Nei. Det er fortsatt ikke så bra som han håpet.
Det plaget meg, for jeg visste at Avilov sto klar.
Vi ser nå regjerende mester, Nikolai Avilov.
Mykt. Selvsikkert.
På planken! Godt treff på planken. Han traff den perfekt.
Han kastet seg frem for å spare dyrebare centimeter.
Og han burde… Det er bra. 7,52 meter og 925 poeng.
Avilov vil klatre oppover listen med det hoppet.
Kom igjen, Jenner!
Fint støt av Bruce Jenner!
Jeg støtte den litt over 15,30 meter og kom meg opp på andreplass.
Nå kommer vi til Nikolai Avilovs favorittøvelse.
Han er enestående i høydehopp.
Avilov ser på Bruce Jenner fra USA som prøver seg på 2,03.
Dette blir ny personlig rekord for Jenner.
Jeg brukte mine to første forsøk. Klarte det ikke.
Jeg hadde kun det siste forsøket igjen.
Jeg husker at jeg sto der og gjorde meg klar.
Jeg så på listen og tenkte: "Hvis jeg ikke klarer dette, er det over."
Ja da!
Bruce Jenner! Og igjen gikk han over med god margin.
Jenner får 882 poeng.
Bruce er glad. Hvorfor ikke?
La oss komme tilbake til mannen som anser dette som sin øvelse.
Listen ligger på 2,14.
Klarte det! Han var ikke borti den engang!
Nikolai Avilov går over 2,14.
På tikampskalaen er det 975 poeng,
og det er ny personlig rekord for Avilov.
Avilov er nummer to.
Han gikk fra femte til andre foran Jenner og Zeilbauer.
Den femte øvelsen i herrenes tikamp er 400 meter.
Om noen gjør en spesielt god innsats, kan stillingen endre seg,
men å endre stillingen blant de tre på toppen vil kreve en forbløffende tid.
Jeg hadde tenkt på dette 400 meterløpet i fire år.
På akkurat hvordan jeg ville løpe.
Startskuddet går.
Vi har en god start. Når de kommer av svingen…
Og jeg tenkte:
"Jeg skal løpe min beste andresving noen sinne."
Og jeg ser på den linjen i svingen
og tenker: "Ikke gi deg."
Vi nærmer oss målstreken, og Bruce Jenner ligger langt foran.
Jeg sjekker tiden for Bruce Jenner,
og 47,51 er verdt 923 poeng.
Vi ser på stillingen etter fem øvelser,
og det er bare 35 poeng som skiller de tre øverste.
De fem siste øvelsene skjer i morgen.
Har du noe å si til Avilov?
Ikke egentlig. Vi var… Vi kommer godt overens.
Vi tuller alltid med hverandre.
Jeg klarte 2,03 og smilte til ham, og hans sa: "Det var bra".
Da han tok 2,13, sa jeg det samme.
Vi kommer godt overens. Det er ingen rivalisering.
Jeg så et sitat: "Jeg elsker konkur- rentene. De får det beste ut av meg."
Slik er det med meg og Avilov. Dette blir nok vårt beste møte.
Trettifem poeng bak teten, og alle mine gode øvelser gjenstår.
Så nå er problemet at det står om en olympisk gullmedalje.
Det er meningen at du skal ligge der og sove.
Og det striregnet hele natten.
Du tenker på alle variablene der ute.
"Hva om jeg taper"?
Og for å være ærlig skremte det livet av meg.
Hjertet mitt dunket så hardt,
og jeg hørte tikk-takk.
Klokken tikket.
Hver eneste tikk i den klokken, og slutten på idrettskarrieren nærmet seg.
Jeg våknet neste morgen. Bakken var søkkvåt.
TIKAMP DAG 2
Flammen blafrer mye her på olympiastadionet.
Det er en kald, mørk og ganske våt dag i Montreal.
Våre tikjempere starter den sjette øvelsen
med 35 poeng mellom de tre beste.
Hekkeløp er en skummel øvelse.
Det er mange muligheter til å mislykkes.
Går du glipp av et hinder, eller faller, er du død.
…uten blokkene, og det høres ut som trær…
Å! Dixon stoppet. Han bare…
Et par heat foran meg gled Fred Dixon, også amerikaner, på banen
og ødela tiden sin.
Fred Dixon fullfører på over 18 sekunder.
Det var over for ham.
Han mistet så mye at han ikke kunne ta det igjen.
Så Bruce var ganske engstelig.
Nå går vi til andre heat.
I dette har vi Nikolai Avilov. Dette er en av hans sterkeste øvelser.
Avilov er på andreplass bak Kratschmer etter fem øvelser.
La oss se Avilov nå i bane nummer fire. Han ser bra ut.
Og han tar ledelsen.
Her kommer Samara. Fred gjør et sterkt løp.
Zeilbauer fra Østerrike er på andreplass, og Samara tar tredje.
Avilov fikk en god tid i hekkeløp.
Den ble 14,20 sekunder. Det er ny personlig rekord for ham.
Den tiden gir ham 939 poeng.
Legg det til 4315, og han holder seg der.
Nå går vi til siste heat i 110 meter hekk. Det er Bruce Jenner fra USA.
Det var et stort press. Slår du stortåen i en hekk og faller, er det over.
Jeg bryr meg ikke om tiden. Jeg vil bare komme meg gjennom.
Jenner kommer fint ut og over hekkene.
Han slår ikke bena i hekkene. Han har ikke veltet noen ennå.
Skowronek fra Polen vinner.
Gémise fra Frankrike er på tredje, og Jenner får et helt sekund.
Se på Jenners tid, den er 14,84. Det er 866 poeng.
Han rister på hodet over tiden, men Bruce er nok glad det er over.
Men i stillingen sammenlagt etter seks øvelser
har vi Avilov, Kratschmer og Jenner langt foran. Dixon er borte.
Nå skal vi konsentrere oss om Nikolai Avilov og Bruce Jenner,
for det dem det står mellom.
Alle øvelsene som kom nå, var mine beste øvelser.
For å være ærlig tenkte jeg
at det var over for de andre. De kunne dra hjem. "Dette tar jeg."
Han stønnet høyt nok, ikke sant?
Den nesten… Er den innenfor? Ja, den er visst det.
Avilovs verdensrekord er på 8454 poeng.
Jenner på 26 år kalles den perfekte tikjemperen.
Han er den største utfordreren.
Kom igjen, Jenner!
Her kommer Jenner, og han…
Han går høyt over listen,
og Jenner fortsetter å følge planen sin.
Kom igjen, Jenner!
Når du kommer til spydkast, den niende øvelse i tikamp,
skriker kroppen om nåde.
Bruce Jenner har personlig rekord i spydkast på 69,47 meter.
Hvis han kommer i nærheten av den, blir han uslåelig.
Kom igjen. Det er et bra kast.
Det er over 67 meter for Bruce Jenner.
Det øker poengsummen hans til 7904 poeng. Avilov er fortsatt på tredje.
TIKAMP STILLINGEN ETTER 9 ØVELSER
Øvelsene er unnagjort i tur og orden, og nå gjenstår det kun én.
Den aller tøffeste.
Siste øvelse er 1500 meter, det er den tikamp handler om.
Du har vært der ute i to dager, ti timer om dagen.
Du tror du er tøff, ikke sant? Femten hundre meter er for de tøffe gutta.
Det var min beste øvelse fordi jeg ikke var redd for smerte.
Dette er øyeblikket som har fylt dette enorme stadionet til randen.
All treningen, snakkingen og psykingen er ferdig.
Nå står det om gullmedaljen, og vi er klare til start.
For meg handlet det ikke bare om gullmedaljen.
Det handlet om å ta verdensrekorden.
Jeg ville få over 8600 poeng fordi ingen hadde gjort det før.
Og jeg ville gjøre det foran Avilov.
Hvis jeg klarte det, ville jeg ha oppnådd alt jeg ville.
Jeg skulle ikke ta det med ro.
Bruce Jenner virker avslappet og komfortabel.
Hvis han løper på 4,35,8 eller bedre, setter han ny verdensrekord.
Avilov må slå ham med 22 sekunder.
Under løpet tenkte jeg mest på tempo, hva jeg gjorde, hvor jeg var i løpet.
Så passerte jeg Avilov i første runde.
Akkurat da innså jeg at jeg kunne klare det.
Jeg kunne ta verdensrekorden. Den var der. Jeg måtte bare strekke meg og ta den.
Han kommer gjennom der på startstreken
om 2,16 eller 2,17.
Hvis ikke, hva pokker gjør han?
Løp, Bruce! Kom igjen!
-Heia, Bruce! -Ikke stopp, Jenner!
Fortere, Bruce! Det går for sakte!
Jeg visste at jeg kunne løpe så fort jeg måtte i siste øvelse.
Med 300 meter igjen sa jeg:
"Gi alt du har, kom igjen."
Han begynner sprinten. Bruce Jenner reiser ryggen.
Han løper mot Lytvynenko! Han vil ta verdensrekorden.
Hans personlige rekord er 4,13,6.
Lytvynenko prøver henge med. Bruce Jenner kjemper.
Og Jenner løper fort. Men hva blir tiden?
4,11,41!
Bruce Jenner har tatt verdensrekorden i tikamp!
NY VERDENSREKORD 8618 POENG
Publikum reiser seg
og brøler av begeistring for den store innsatsen…
BRUCE JENNER - USA GULL
…av 26-åringen fra San Jose i California.
Nikolai Avilov går så sliten over banen.
NIKOLAI AVILOV BRONSE
Der er smerten ved tikamp.
Bruce Jenner står fortsatt oppreist og nekter å la utmattelsen dra ham ned.
Herregud!
Uansett hvor hardt jeg løp, ville jeg aldri falt på målstreken.
For jeg har vært gjennom mye i livet, og jeg måtte kjempe for å komme dit.
Og ingen visste
hva dette øyeblikket egentlig handlet om.
NY OLYMPISK OG VERDENSREKORD TIKAMP
BRUCE JENNER MONTREAL 1975
Da han vant, var det ganske fantastisk.
Han kom for å gi meg en klem.
Jeg klatret over sperringen, han ga meg en klem
og sa: "Vi klarte det."
Han ga meg et fantastisk øyeblikk.
Han sa vi klarte det.
SEIERSSEREMONI TIKAMP
1 - BRUCE JENNER USA 8618
Da han sto der oppe på podiet,
så jeg ansiktet hans.
Jeg kjente ham, og jeg visste at han slet med å holde tilbake tårene.
Han så bort på meg og så at jeg gråt, og så lo han.
Jeg står på samme podium som alle disse karene før meg.
Men jeg er livredd.
Hvordan blir livet mitt heretter?
Jeg biter ikke!
Du løp den 1500 meteren, og jeg sa:
"Om du kan løpe 1500 meteren sånn, kan jeg slutte å røyke!"
-Jeg mener det. -Avtale! Bli her litt til.
Jeg hadde klatret opp på ethvert fjell. Jeg oppnådde alt jeg kunne.
Bruce Jenner, olympisk mester.
Verdens beste idrettsutøver.
Men jeg var fortsatt den samme gamle med de samme problemene.
Jeg husker at jeg våknet dagen etter og gikk på badet.
Medaljen lå der på benken.
Jeg var kliss naken, men medaljen hang rundt halsen.
Jeg så meg i speilet og sa: "Hva faen gjorde du nå?"
Det er en glede å ta imot den olympiske vinneren.
Bruce Jenner er her i kveld.
Bruce.
Så var det Bruce Jenner.
-Bruce Jenner. -Bruce Jenner.
Du er nok lei av gratulasjonene, men for en fantastisk forestilling.
Ja. Lekene var over for syv uker siden, og livet mitt har forandret seg.
Etter OL ble det en trafikkork av folk,
og drosjer stoppet midt i gaten for å håndhilse på deg.
Rich Harkins kalte Jenners innsats i Montreal-lekene
for "en av tiårets fremragende opptredener."
I begynnelsen var det litt gøy. Han var en helt.
Han var den største helten. Verdens beste idrettsutøver.
Plutselig er du i rampelyset.
Overalt vet folk hvem du er. Det må være annerledes.
Jeg er Bruce Jenner. Mange løp vinnes i startblokkene.
Bygde jeg opp karakteren "Bruce" til å bli så stor og så offentlig
at jeg ikke kunne bli kvitt ham?
Jeg brukte mye tid på å bli klar for den dagen.
Det tok mange år og mye Wheaties
fordi en komplett frokost med Wheaties smaker godt og er sunt.
Hør på Bruce Jenner. Wheaties er mesternes frokost.
Vi tilbrakte mye tid sammen, selv etter OL,
men han hadde mye å gjøre. Støtteerklæringer, skuespill…
En fyr med din atletiske evne… Du er et naturtalent.
Vent nå litt. Hva handler dette om?
Til slutt måtte han gå videre, men sånn er livet.
Artikkelen i Sports Illustrated sa at du blir en suksess resten av livet.
Jeg tror at resten av livet blir mye mer interessant
på grunn av Montreal, men jeg vet ikke om det blir en suksess.
Det var vanskelig å få igjen pusten, og vi hadde ikke noe privatliv.
Dynamikken i mitt og Chrysties forhold endret seg.
Unge damer over hele verden må si: "Jøss, der er tikampmesteren", og…
Min kone og jeg er nære,
og det har gjort den plutselige endringen i livet vårt vanskelig for henne.
Den forandringen var vanskelig for meg.
Men nå vet vi at det var andre problemer på gang på den tiden.
OL var en stor distraksjon fra hvem jeg var.
Jeg ble redd for at jeg nå måtte takle meg selv.
Folk elsker en sånn historie.
Den typisk amerikanske ungdommen, kona som jobber.
Jeg kunne ikke leve opp til det.
Selv om vi hadde utfordringer i ekteskapet,
ville vi starte en familie, så vi fikk Burt.
Der er han. Burt Jenner.
-Hvor gammel er han? -Fem dager.
Si noe til dem, Burt. Her. Vil du ha mikrofonen?
Han er en Jenner. Han tar mikrofonen.
-Burt, denne veien! -Se, der er mamma!
-Burt! Hei! -Der er mamma!
Så lenge jeg kunne huske, hadde det vært noe annerledes med faren min.
Før OL hadde folk ikke hørt om faren min,
men etter OL var hun verdens beste idrettsutøver.
Det er både bra og ille.
Jeg elsker å være far. Barna mine var fantastiske,
men det var enda en distraksjon fra hvem jeg er.
En gang sa han til meg at han var ulykkelig.
Og jeg hørte at han var ulykkelig på grunn av meg.
Det var en enorm hemmelighet som jeg ikke kunne snakke om.
Hun visste ikke at jeg slet med alt dette.
Jeg ville ikke at folk skulle vite hvem jeg var.
Jeg så at han trengte noe å gripe fatt i,
og jeg sa: "Jeg kommer hjem når du begynner i terapi."
Men det gjorde han ikke. Det er som det er.
Da jeg og Chrystie skiltes, tenkte jeg at jeg kunne finne ut av det.
Jeg isolerte meg fra verden.
Jeg endte opp helt alene i et krypinn i Malibu.
Jeg led veldig av kjønnsdysfori.
Det var begynnelsen på de verste seks årene i mitt liv.
Jeg husker at jeg var hos bestemor.
Faren min fløy ned for å hente meg.
Og dette var…
…minst ti år etter at de ble skilt. De var aldri sammen.
Det var da faren min fortalte mamma…
…at han… hun hadde startet overgangen.
Jeg husker at jeg så på TV,
og på nyhetene var det en rapport
fra Orange County Transgender Association.
I USA gjennomgår i gjennomsnitt én person i uken
en operasjon for å endre kjønn.
Operasjonen er blitt mye mer utbredt enn allmennheten vet.
Jeg ringte dem og sa at jeg lette etter en terapeut.
Jeg kunne ikke si hva jeg het,
men for første gang kunne jeg sette meg ned
med en profesjonell og prøve å finne ut av meg selv.
Det var vanskelig å forstå det.
Hun begynte å ta hormonpiller og tok elektrolyse for å bli kvitt skjegget, og…
Jeg glemmer aldri at jeg måtte gå ut av klassen i sjette klasse…
…fordi jeg var på gråten, men ingen visste hvorfor.
Jeg reiste meg og løp ut.
Jeg gråt i gangen. Men det var ikke pga. min fars overgang. Det var…
Jeg var redd for at faren min skulle bli til noen andre,
og at jeg ikke ville få se ham igjen.
Ja, det var tøffe tider.
Jeg prøvde med overgang, men jeg var for redd.
For redd.
Fem, seks måneder senere traff jeg Kris, og hun var flott for meg.
Hun dro meg ut av tungsinnet, og jeg kom tilbake til livet som Bruce.
Jeg klarer ikke de andre tingene, så la meg være en god Bruce.
Kris, tar du Bruce som din ektemann? Lover du å elske og ære ham?
Ja.
Sånn ja. Én, to, tre, smil!
Bruce, smil!
Her er det.
Et romantisk kyss til min vakre, gravide kone på eiendommen vår.
Ok, er du klar? Her kommer det.
Her er barna våre. De gleder seg til første skoledag!
Her kommer de.
Vi går med Khloe først.
Khloe, jeg vet at du gleder deg til første skoledag.
Jente i uniform. Her er Kimberly. Ja…
Jeg elsket å være far. Jeg elsket å kjøre ungene.
Jeg elsket å gi dem råd og oppdra alle de ungene.
Det første er dukketeateret.
Kom igjen!
Hei, Kylie!
Men problemet forsvant ikke.
Uansett hva, pappa elsker deg, og jeg synes du er en flott jente.
Kan jeg få et kyss?
Vi filmer fortsatt. Ok. Hva skal vi si?
Vi må si: "Hei, alle sammen, det er julen 1997!"
Herregud, hun kjører så fort!
Ja!
Jeg eksperimenterte mye.
Jeg tenkte jeg kunne overleve ved å transe bak lukkede dører
og beholde den gamle Bruce.
Jeg står ved start og har truffet på alle Jenner-ungene.
Er Brody her?
Jeg husker en gang jeg var på Marriott i Orlando i Florida.
Jeg skulle holde en tale på én time. Resten av dagen hadde jeg fri.
Jeg tenkte jeg kunne snike meg ut i bilen og kjøre rundt.
Bare den lille friheten.
Jeg kjørte i én time, kom tilbake
og gikk gjennom lobbyen mot heisen…
…forbi baren, og så kom det en fyr løpende mot meg.
"Jeg elsker transdamer."
Jeg løp ned gangen, smalt igjen døren. Hjertet dunket, og jeg var livredd.
"Der ble jeg nesten tatt," tenkte jeg.
Men jeg kjente at jeg følte meg vel på den måten.
Tusen takk!
Men programmet…
Det var en umiddelbar endring.
Verden ble annerledes.
Det var tøft pga. mine mange hemmeligheter.
Jeg snek meg rundt og prøvde å leve litt av livet mitt.
Det er offisielt. Bruce og Kris har skilt seg etter 22 års ekteskap.
Ikke "å". "Bra for Bruce."
Bruce, er du glad for å være singel igjen?
Da Kris og jeg gikk fra hverandre, klarte jeg det ikke lenger.
"Jeg skal gjøre det."
Bruce, er du sammen med Ronda?
Jeg tok noen operasjoner,
men jeg ville holde det privat, for jeg hadde ikke snakket om det med barna.
Og så kom jeg ut fra et legekontor i en bakgate
der jeg hadde en trakeotomi og fikk ting gjort.
Det var et bilde som TMZ skulle trykke.
Vi har en stor nyhet på nettet.
Bruce Jenner har vært hos en plastikkirurg i Beverly Hills
for å bli kvitt adamseplet.
Bruce, ble du operert? En kommentar?
Skal du holde kjønnskorrigeringen hemmelig og be døtrene dine om å tie?
Kendall, er du lei for at din far endrer kjønn?
Barna mine så alt dette…
…og jeg hadde ikke sagt hva som foregikk.
Det var det verste for meg i den tiden.
Jeg er en bedre forelder enn det. Men jeg var ikke det da.
Kom igjen. Geitene kommer.
Jeg glemmer aldri da pappa sa at hun skulle ta overgangen.
Vi var på tur med geitene,
og jeg sa at jeg hadde visst om det i årtier…
Men det var noe med ærligheten…
…og nærheten…
Faren min var åpen, og det hadde jeg ikke sett så ofte.
Det er en samtale jeg verdsetter…
…mer enn noen annen jeg har hatt med faren min.
Det var et kult øyeblikk i livet mitt.
Det siste hinderet jeg måtte komme over,
var gudstroen min.
Så jeg inviterte pastoren, fortalte ham historien min og spurte ham:
"Hvordan ser Gud meg? Gjør jeg det rette?"
Men jeg fikk aldri noe svar.
Helt til da hadde jeg brukt hele livet på å gjemme meg.
Jeg kunne ikke være meg selv.
Jeg ville bare slå alle i fjeset og si: "Faen ta dere. Dette er meg.
Godta det."
"KALL MEG CAITLYN"
Mine damer og herrer, den modige og fantastiske Caitlyn Jenner.
Jeg husker da jeg fikk førerkortet. Caitlyn Marie Jenner, kjønn: kvinne.
Og de gode nyhetene. Vi er midt på.
Jeg tenkte "Vent litt. Kan jeg gjøre alt det jeg pleide? "
Jeg pleide å kjøre billøp, fly,
spille golf og alt det der. Skulle jeg slutte med det?
Etter en stund tenkte jeg: "Det er latterlig."
Så jeg spiller golf, bedre enn noensinne.
Snu! Den snudde ikke.
Et vemodig øyeblikk, veldig spennende.
Men på den andre siden fjernet det Bruce fra jordens overflate.
Av og til sier de: "Caitlyn vant OL.
Det var virkelig Caitlyn." Jeg sier: "Nei, Bruce vant OL."
Jeg har ikke noe problem med å si det. Jeg gir ham æren. Han gjorde det.
Var det hele meg og hele historien min? Ikke i nærheten engang. Det er mer.
Men jeg respekterer det han oppnådde, og jeg sier Bruce, for han gjorde det.
I ettertid har jeg lurt på…
…om min far ville ha vunnet om han ikke var trans.
Jeg lurer på hvor mye av motivasjonen som kom
fra å ville bli aksept av en gruppe menn som han aldri…
…hun aldri følte…
…aksepterte henne helt, og som hun aldri følte seg som en del av.
Jeg ble nylig 70.
Jeg har ikke så mange år igjen.
Én ting har jeg alltid lurt på.
Når du kommer til perleporten
og står der,
spør du Gud hvorfor han gjorde det? "Hvorfor jeg fikk dette problemet?
Var det en grunn til det?" Du spør: "Gjorde jeg en god jobb?"
Forhåpentligvis sier han: "Ja. Du har skapt en fantastisk familie.
Du har endelig levd et autentisk liv."
Det er alt jeg kan gjøre.
Men nå begynner et nytt kapittel. La oss se hva Caitlyn kan.
Punktum.
Tekst: Linda Hansen